Nors kačiukai greitai auga ir turi puikų apetitą – jų akelės gali norėti daugiau, nei telpa pilvelyje! Toliau pateikiame kelis patarimus, kurie padės suprasti, kiek ėdalo duoti kačiukui.Atjunkytus kačiukus geriausia šerti keturis kartus per dieną mažomis porcijomis. Jei dėl gyvensenos negalite šerti keturis kartus per dieną, šerkite tris kartus, bet užkandžiui palikite sausojo kačiukų ėdalo. Geriausia duoti tik sausojo ėdalo – nereikės rūpintis, kad jis visą dieną guli padėtas, be to, jis nesudžius.Kačiukams paaugus, šėrimų skaičių sumažinkite iki trijų kartų per dieną. Šešių mėnesių sulaukusį kačiuką galima šerti du kartus per dieną. Atminkite, kad katės prisitaikiusius ėsti po nedaug, bet dažnai, taigi, priešingai nei šunis, jas reikia šerti dažniau nei kartą per dieną!Visada perskaitykite ant kačiukams skirto ėdalo pakuotės esančią šėrimo instrukciją. Tiesa, atminkite, kad joje pateikiama tik bendrojo pobūdžio informacija. Jei nesate tikri, kiek ėdalo turėtumėte duoti, kreipkitės į PURINA augintinių priežiūros komandą. Svarbiausia, kad jūsų kačiukas išliktų lieknas, sveikos kūno būklės. Kačiuko būklei stebėti pasinaudokite mūsų kūno būklės vertinimo priemone. Jei manote, kad augintinio svoris per mažas ar per didelis, visada konsultuokitės su veterinaru.